Sarah McLachlan

Sarah McLachlan − Kanados roko ir pop muzikos atlikėja, dainų autorė, prodiuserė, pianistė. Balsas − mecosopranas. Sarah McLachlan garsi melodingomis baladėmis, o pasaulinio populiarumo pasiekė su 1997 m. albumu „Surfacing“. Geriausiomis jos dainomis įvardijami nuosaikaus roko kūriniai: „Into the Fire“ (1991), „Possesion“ (1993), „Fumbling Towards Ecstasy“ (1993), „Building a Mystery“ (1997), „Sweet Surrender“ (1997). 

Sarah McLachlan per karjerą pardavė daugiau nei 40 mln. įrašų, bei apdovanota 3 JAV Grammy ir 8 Kanados Juno muzikiniais apdovanojimais. Ji 1997 − 1999 m. suorganizavo populiarų „Lilith Fair“ turą po JAV, kurio metu reklamavo naujas atlikėjas moteris. Dainininkė, taip pat, žinoma savo labdaringa veikla. Iš Sarah McLachlan pavyzdžio muzikoje sėmėsi daug vėlesnių atlikėjų moterų, pvz., Dido.

 Diskografija 

 1989 m. Touch
 1991 m. Solace
 1993 m. Fumbling Towards Ecstasy
 1996 m. Rarities, B-Sides and Other Stuff (remiksų ir kt. įrašų rinkinys)
 1997 m. Surfacing
 1999 m. Mirrorball (koncertinis)
 2003 m. Afterglow
 2004 m. Afterglow Live (koncertinis)
 2006 m. Mirrorball: The Complete Concert (koncertinis)
 2006 m. Wintersong
 2008 m. Rarities, B-Sides and Other Stuff Volume II (remiksų ir kt. įrašų rinkinys)
 2010 m. Laws of Illusion

 Biografija 

 Pirmieji žingsniai muzikos link 

Sarah McLachlan gimė 1968 m. Sausio 28 d. Halifakse, Naujosios Škotijos provincijoje  Kanadoje. Sarah nuo vaikystės mokėsi groti pianinu ir gitara ir jau 17m. būdama dainavo savo mokyklos grupėje pavadintoje The October Game. Pradėjusi studijuoti universitete Sarah gavo pasiūlimą pasirašyti muzikinį kontraktą su Nettwerk leidybine firma, nors tuo metu dar neturėjo parašiusi nei vienos savo dainos.

1987 m. Sarah priėmė leidybinės firmos pasiūlymą ir persikėlė į Vankuverį. Jau pirmasis įrašas, 1988 m. albumas „Touch“ atskleidžia dainininkės ir dainų autorės talentą, bei nubrėžė būsimosios kūrybos bruožus: kontempliuotą roką, bei lyriškas balades. Sarah balsas ir dainavimo maniera suteikė dainoms melancholišką nuotaiką, nepaisant nuotaikingo ritmo ar lengvų akordų progresijų. „Touch“ 1989 m. išleistas pasauliniu mastu. Platinimu rūpinosi Arista Records.

 Kūrybinėje viršūnėje 
1991 m. įrašytas albumas „Solace“, žymintis žymią Sarah McLachlan brandą kaip dainų autorės ir atlikėjos, bei didėjantį populiarumą. Albumas papuoštas dainomis kaip „Into the Fire“, „Home“, „Wear Your Love Like Heaven“. 1992 m. Sarah dalyvavo savo pirmajame koncertiniame ture.

1993 m. išleidžiamas „Fumbling Towards Ecstasy“ − vertinamas geriausiu visos karjeros Sarah darbu. Dainininkė daugiau niekuomet nepasiekė tokios įtampos ir kontempliacijos kaip albumo dainose „Possesion“, „Fear“, „Wait“, „Fumbling Towards Ecstasy“. Albumas atnešė Sarah tarptautinį žinomumą ir klausytojų dėmesį. Nors JAV topuose albumas tepakylo iki 50 vietos, tačiau išsilaikė daugiau nei metus. 

Po albumo išleidimo Sarah McLachlan pradėjo persekioti išprotėjes fanas, kuris padavė ją į teismą, nes esą Sarah daina „Possesion“ buvo sukurta jo laiškų jai pagrindu. Dar neišsiaiškinus šių dalykų fanas Uwe Vandrei buvo rastas nusižudęs.

 Populiarumo spinduliuose 


1996 m. išleista baladė „I Will Remember You“, o 1997 m. tapo svarbiais Sarah McLachlan. Ji ištekėjo už savo grupės būgnininko Ashwin Sood, bei pradėjo „Lilith Fair“ turą po JAV, kurio idėja jai gimė 1996 m. pastebėjus, kad Kanados radijo stotys ignoruoja atlikėjas moteris. Turo metu koncertavo tik moterys, o visas pelnas buvo skiriamas labdarai. Turas buvo nepaprastai populiarus JAV spaudoje ir sutapo su albumo „Surfacing“ išleidimu. „Surfacing“ JAV topuose pasiekė 2 vietą, bei laimėjo pusę Sarah karjeros apdovanojimų: 2 JAV Grammy ir 4 Kanados Juno, bei parduotas pasaulyje įspūdingu, daugiau nei 10 mln. kopijų, tiražu. Baladės „Adia“ ir „Angel“ (pastaroji skirta mirusiam The Smashing Pumpkins klavišininkui Jonathan Melvoin) pasiekė JAV top5. Tačiau geriausios albumo akimirkos visgi tenka poproko dainoms „Building a Mystery“ ir „Sweet Surrender“.

1998 m. Sarah McLachlan išsiruošė į savo solinį koncertinį turą „Mirrorball“, po kurio 1999 m. sekė to paties pavadinimo koncertinis įrašas. Koncertiniai Sarah McLachlan pasirodymai buvo tokie vykę, kad  2006 m. išleistas dvigubai didesnės apimties pilnas koncertinis įrašas „Mirrorball: The Complete Concert“.

 Vėlesni metai 

2002 m. Sarah gimė duktė, o 2003 m. išleistas albumas „Afterglow“ (Kanada − 1 vieta, JAV − 2). Sarah, tarsi pajutusi, ko reikia publikai, pripildė jį melancholiškomis roko baladėmis, kaip „World On Fire“ ir „Fallen“, tačiau kitos dainos jau rodo labiau sustabarėjusį ir sustojusį laike Sarah talentą. Po albumo išleidimo sekė koncertinis turas ir koncertinis įrašas „Afterglow Live“.

2006 m. įrašytas kalėdinių dainų rinkinys „Wintersong“, kuriame betgi tėra 1 to paties pavadinimo Sarah originali daina.

2008 m. sudarytas geriausių dainų rinkinys „Closer: The Best of Sarah McLachlan“.

2010 m. išleistas naujas albumas „Laws of Illusion“, kuris stilistiškai beveik ir nesiskiria nuo prieš 7 metus išleisto „Afterglow“.

 Nuorodos 

 Oficiali svetainė
 Allmusic apie Sarah McLachlan: biografija, albumų reviu


Kategorija:Popmuzikos atlikėjai
Kategorija:Kanados atlikėjai